Ingel on sümbol, millel on oma tähendus. On paiku ja rahvaid,  kelle seas valitseb lausa inglite kultus. Sattusin kord külaliseks koju, kuhu oli kokku kuhjatud tohutul hulgal kõikvõimalikke ingleid. Seal oli laste jooniseid, plakateid, õlimaale, suurte kunstnike maalide inglifragmentide reproduktsioone, odavaid ja kalleid inglikujukesi. Ilus oli, aga paari päeva pärast hakkas häirima. Hakkasin mõtlema, mida see tähendab. Kui aru sain, siis enam ei häirinud.